मीडिया, खासतौर पर इलेक्ट्रॉनिक मीडिया के कंटेट पर पूर्ववर्ती सरकारों ने भी नियंत्रण लगाने की कोशिशें की गयी थीं. उस वक्त काफी बवाल मचा था. फिर यह कहा गया कि इलेक्ट्रॉनिक मीडिया स्वतः नियमन करे. इसके बाद इंडियन ब्रॉडकास्टर्स एसोसिएशन जैसी संस्थाएं भी बनी. इसके बावजूद न्यूज चैनलों की भेड़ चाल अभी तक चालू है. देश की सुरक्षा एजेंसियों का कहना है कि ब्रेकिंग न्यूज और एक्सक्लूसिव न्यूज के नाम पर भारत के चैनल टीवी स्क्रीन्स पर आतंकवादी घटनाओं और मुठभेड़ों की लाइव कवरेज और देश विरोधी तत्तवों का इंटरव्यू दिखाना-चलाना और छापना एक फैशन बन गया है. जिसका फायदा देश विरोधी तत्वों को लाभ मिलता है और सुरक्षा एजेंसियों की योजना में बाधा आ रही है.